Správa zo zahraničnej pracovnej cesty
1.  Účastník ZPC:
Mgr. Peter Pastorek, špecialista IS 
Odbor informačných systémov, Centrum environmentálnej informatiky
Slovenská agentúra životného prosterdia 
Znalosť jazykov: anglický - veľmi pokročilý, nemecký - pokročilý

2.  Zahraničná pracovná cesta:
štát/mesto: Francúzsko / Paríž
Dátum: 20.02. – 21.02. 2013
Prijímajúca organizácia: Európska vesmírna agentúra ESA, Príž

Účel cesty: účasť na 151. zasadnutí programovej rady Programme Board on Earth Observation (ďalej len „PB-EO“). Cestovné a pobytové náklady hradilo MŠVVŠ SR. 

3.  Rámcový program pobytu:
20.02.2013   cesta Banská Bystrica – Paríž 
21.02.2013   účasť na zasadnutí, cesta Paríž – Banská Bystrica

4.  Stručný priebeh rokovaní:
Slovenská republika je pravidelne prizývaná účastniť sa na rokovaniach programovej rady PB-EO, ktorá sa okrem iného zaoberá spoločným projektom ESA-EÚ s názvom GMES. 
V časti, ku ktorej bol zástupca SR prizvaný, bol prerokovávaný program Vesmírny komponent GMES (ďalej len „GSC“), predovšetkým informácie o financovaní programu GMES zo strany EÚ v období 2014-2020, informácia o stave GSC a diskusia a schvaľovanie dokumentu GSC Sentinel High level operation plan. 

GMES future funding 2014-2020
ESA informovala o ďalších krokoch, ktoré zabezpečia postup prác na vesmírnom segmente GMES. Vypustenie satelitu Sentinel 1 bude najneskôr na konci roku 2013. Jednania na úrovni EK budú prebiehať v zrýchlenom režime a aby sa zabezpečilo plynulé pokračovanie  vesmírneho segmentu GMES. Dokument „ESA Long-Term Plan 2013-2022“ pre vesmírny segment GMES bude upravená. Prehodnotenie dokumentu „GMES System requirement“  bolo uskutočnené v dec.2013. Dokument bude predložený na prejednanie na zasadnutí GMES Committee.
Dokument „GMES Data policy“ vypracovane spolu s EK a zhoduje sa s tým čo ESA navrhovala na meetingoch .
Na meetingu bola podaná aj informácia o možnostiach pre zapojenie vedeckých kapacít do programu GMES pomocou rámcového programu Horizon 2020, čo by umožňovalo rozšírenie počtu služieb zo súčasného počtu operačných a dátových služieb.

Informacia o vesmirnom segmente GMES
Sentinel 1
Sentinel 1 je vo finálnej fáze prípravy. Termín štartu je predbežne stanovený na  21.10.2013. Sentinel 1 nevyžaduje žiadne dodatočné technické nároky a finančne je plne pokrytý rozpočtom schváleným EK.

Sentinel 2
Sentinel 2 je vo fáze technického procesného testovania.  Predpokladaný štart bol posunutý na september 2014. Sentinel 2 nevyžaduje žiadne dodatočné technické nároky a finančne je plne pokrytý rozpočtom schváleným EK.

Sentinel 3
Predpokladaný štart bol posunutý na november 2014. Sentinel 3 má stále technické problémy a bude vyžadovať technické úpravy  riešenie, ktorých by malo byť v rámci schváleného rozpočtu bez ďalších nárokov na rozpočet.
Bola prediskutovaná aj možnosť zmeny plánovaného času „passing time“ Sentinelu 3, ale jeho zmena je  technicky a finančne náročná a preto sa neodporúča.

Sentinel 4
Nedostatočný pokrok v technickom zabezpečení pri príprave satelitu. Bude treba zvýšiť úsilie na jeho prípravu.

Sentinel 5p
Príprava postupuje veľmi dobre a predpokladá sa dodržanie plánovaného časového rámca.

Jason CS
Aj pri technických zmenách  a prácach na misii Jason CS  by mal byť dodržaný rozpočet ktorý navrhla EK.

Pozemný segment GMES
Pozemné centrá riadenia sú vo fáze príprav a testovania a mali by byť pripravené do  vypustenia Sentinel 1. Kontrakt na „GMES wide area network“  je zadaný a už sa na ňom pracuje. „Orbit decision center“  kontrakt je vo fáze výberu. Boli zaslané 3 ponuky, o ktorých komisia rozhoduje.

6.2. GSC – Sentinel High Level Operations Plan	

Dokument sa nachádza v prílohe správy.
Dokument nastavuje pravidlá a procesy pre prvých 6 mesiacov operatívnej fázy Sentinelu 1 a tvorí základ od ktorého sa budú odvíjať  pravidlá pre ďalšie využívanie satelitov programu GMES.  Tento dokument nezahŕňa satelity v skupine B, ktoré sú v prípravnej fáze a budú vypustené neskôr.
V diskusii vyjadrili Nemecko a Francúzsko svoje návrhy na úpravu dokumentu.
Nemecko vyjadrilo potrebu na presnejšie definovanie využitia GMES dát pre užívateľov. V súvislosti s bol predostretý návrh na podrobnejšie preskúmanie požiadaviek užívateľov na program GMES, pretože nie je jasné aké požiadavky okrem GMES služieb užívatelia požadujú.
 Francúzsko vyjadrilo názor, že je potrebné hlbšie prediskutovať dokument a preto predĺžiť jeho schvaľovanie do maja.2013
Dokument bol schválený, väčšinou členov ESA.

Delegátom boli ohlásené aj nasledovné podujatia pripravované pre komunitu GMES:
•	10th GMES Committee, predpokladaný termín 15. alebo 16.4.2013

5.  Odporúčané závery:

Slovenská republika by sa mala naďalej zúčastňovať rokovaní PB-EO v záujme získavania informácií o vykonávaní programu GMES. Na úrovni EÚ by SR mala podporovať zaradenie GMES do MFF, aby nebolo ohrozené spustenie programu a nedošlo k strate preinvestovaných prostriedkov. Na tohtoročných rokovaniach 
PB-EO prebieha negociácia o texte Programového vyhlásenia a Implementačných pravidiel programu GSC, ktoré budú slúžiť ako podklady pre ministerskú konferenciu v novembri tohto roka. Účasť ministra školstva, vedy, výskumu a športu, alebo jeho zástupcu na ministerskej konferencii je v záujme SR a jej integrácie do ESA, nakoľko pri uplynutí platnosti Dohody o spolupráci SR s ESA v roku 2015 bude potrebné rozhodnúť o financovaní ďalšej fáze spolupráce „PECS“ (Plan for European Cooperating States).

6.   Prehľad prinesenej dokumentácie a miesto jej uloženia
Všetky materiály preberané na zasadnutí sa nachádzajú na nachádzajú na Slovenskej agentúre životného prostredia Banská Bystrica.

7.  Osobitne vyhodnotený očakávaný prínos ZPC
Slovenská republika získala podrobnejšie informácie o spoločnom projekte EÚ a ESA „GMES“, ktorého sa ako člen EÚ môže účastniť. SR sa prezentovala ako aktívny člen EÚ so záujmom o európsku vesmírnu politiku a o postupnú integráciu do ESA. Pre tento cieľ je dôležité zúčastňovať sa rokovaní, na ktoré je SR prizvaná, ako aj nadväzovanie kontaktov so zahraničnými partnermi, pre prenos skúseností a dobrých praktík v oblasti utvárania domácej vesmírnej politiky, vedy a priemyslu. 

8.    Spôsob zverejnenia výsledkov ZPC, prenos získaných informácií
Správa bola predložená Sekcii vedy a techniky, MŠVVaŠ SR. Bude zverejnená na internetovej stránke MŠVVŠ SR. Súhlasím so zverejnením správy na internete.

Správu vypracoval: 	Mgr. Peter Pastorek, SAŽP
Dátum: 			27. 2. 2012
Správu schválil:		

Zoznam použitých skratiek:

GSC	GMES Space Component	
MFF	Multiannual Financial Framework	
PB-EO	Programme Board on Earth Observation	
ČŠ	Člesnký/é štát/y